

PROJEKTNI ZADATAK

**24\_Nadogradnja i redizajn internetskih stranica** **podaci.ribarstvo.hr i flagmreza.hr te održavanje internetskih stranica** **euribarstvo.hr, podaci.ribarstvo.hr i flagmreza.hr**

PROJEKT

Ev. br. nabave: 188/2024/JN

Nadogradnja, redizajn i održavanje internetskih stranica euribarstvo.hr, podaci.ribarstvo.hr i flagmreza.hr

POSLOVNI KORISNIK

Uprava ribarstva

Sektor za upravljanje EU fondovima u ribarstvu

Služba za programiranje i koordinaciju EU fondova i prikupljanje podataka u ribarstvu

KOORDINATOR PROJEKTA

Glavno tajništvo

Sektor za informacijske sustave, upravljanje imovinom i informiranje

Služba za informacijske sustave

**SADRŽAJ**

[1. Uvod 3](#_Toc170904088)

[2. Poslovna potreba 4](#_Toc170904089)

[3. Postojeće stanje 4](#_Toc170904090)

[4. Opseg zadataka 4](#_Toc170904091)

[5. Upravljanje projektom 7](#_Toc170904092)

[6. Obveze naručitelja 8](#_Toc170904093)

[7. Obveze ponuditelja 8](#_Toc170904094)

[8. Standard isporuke 8](#_Toc170904095)

[9. Primopredaja sustava, dokumentacija i edukacija 9](#_Toc170904096)

[10. Poslovna tajna 10](#_Toc170904097)

# Uvod

Uprava ribarstva Ministarstva poljoprivrede, šumarstva i ribarstva je *Zakonom o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21)* te *Uredbom o tijelima u sustavu upravljanja i kontrole za provedbu Programa za ribarstvo i akvakulturu Republike Hrvatske za programsko razdoblje 2021. – 2027. („Narodne novine“, broj 96/22)* predviđena kao Upravljačko tijelo za Program za ribarstvo i akvakulturu Republike Hrvatske za programsko razdoblje 2021.-2027. u skladu s člankom 71. *Uredbe (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike* (u daljnjem tekstu: Uredba (EU) br. 2021/1060) te *Uredbom (EU 2021/1139 Europskog parlamenta i Vijeća od 7. srpnja 2021. o uspostavi Europskog fonda za pomorstvo, ribarstvo i akvakulturu i izmjeni Uredbe (EU) 2017/1004* (u daljnjem tekstu: Uredba (EU) br. 2021/1139).

Člankom 46. Uredbe (EU) br. 2021/1060 propisano je da Upravljačko tijelo osigurava vidljivost potpore u svim aktivnostima povezanima s operacijama koje primaju potporu iz fondova uz poseban naglasak na operacijama od strateške važnosti. Nadalje, u svrhu provedbe navedene zadaće, člankom 49. Uredbe (EU) br. 2021/1060 propisano je da je Upravljačko tijelo dužno osigurati postojanje internetske stranice na kojoj su dostupne informacije o programima za koje je odgovorno, koje obuhvaćaju ciljeve, aktivnosti, dostupne mogućnosti financiranja i postignuća programa.

Navedene odredbe odnosno odgovornosti i obveze Upravljačkog tijela u kontekstu jedinstvene internetske stranice i informiranja o Programu utvrđene su i za razdoblje 2014.-2020., te je na internet stranici Upravljačko tijelo dužno osigurati pristup informacijama o i provedbi prethodnog Operativnog programa za pomorstvo i ribarstvo Republike Hrvatske za programsko razdoblje 2014.–2020. godine.

U svrhu ispunjavanja propisanih odredbi uspostavljena je internet stranica <https://euribarstvo.hr/>.

Nadalje, na temelju *Pravilnika o Nacionalnoj mreži lokalnih akcijskih skupina u ribarstvu („Narodne novine“, broj 16/16 i 116/16)*, u programskom razdoblju 2014.-2020. godine uspostavljena je Nacionalna mreža lokalnih akcijskih skupina u ribarstvu (FLAG mreža) s ciljem pružanja pomoći u provedbi mjera potpore lokalnom razvoju pod vodstvom zajednice (CLLD) u okviru provedbe Operativnog programa za programsko razdoblje 2014.-2020. godine. FLAG mreža uključuje priznate FLAG-ove te ostale relevantne dionike uključene u provedbu CLLD-a u ribarstvenim područjima, uključujući lokalne aktere i korisnike te tijela uključena u provedbu. U svrhu ispunjavanja zadaća FLAG mreže, odnosno razmjene i širenja informacija među lokalnim akcijskim skupinama u ribarstvu (FLAG-ovima), potpore suradnji među FLAG-ovima te promicanja, širenja i razmjene primjera dobre prakse i poticanja lokalnog razvoja pod vodstvom zajednice, uspostavljena je internetska stranica <https://flagmreza.hr/>. Uz navedeno, u svojstvu Jedinice za podršku FLAG mreži djeluje Uprava ribarstva Ministarstva poljoprivrede, šumarstva i ribarstva (Upravljačko tijelo). Uzimajući u obzir da je i u okviru Programa za 2021.-2027. godine također predviđena provedba mjera potpore kroz CLLD pristup kao i djelovanje FLAG mreže, predmetna internet stranica će se nastaviti koristiti.

Internetska stranica <https://podaci.ribarstvo.hr/> uspostavljena je sukladno obvezama temeljem *Uredbe (EU) 2017/1004 Europskog parlamenta i Vijeća od 17. svibnja 2017. o uspostavi okvira Unije za prikupljanje i upotrebu podataka u sektoru ribarstva te upravljanje njima i potporu za znanstveno savjetovanje u vezi sa zajedničkom ribarstvenom politikom, i o stavljanju izvan snage Uredbe Vijeća (EZ) br. 199/2008 (preinaka)*, s ciljem informiranja subjekata u djelatnosti ribarstva kao i šire javnosti i znanstvene zajednice zainteresirane za različite vrste podataka u ribarstvu te promidžbe i poboljšanja dostupnosti informacija o obvezama subjekata u djelatnosti ribarstva vezanima uz Nacionalni plan prikupljanja podataka u ribarstvu kao i o rezultatima aktivnosti i projekata u okviru provedbe Okvira za prikupljanje podataka. Na ovoj se internetskoj stranici objavljuju nacionalni planovi rada i nadležna tijela za njihovu provedbu, godišnja izvješća o provedbi prikupljanja podataka u ribarstvu, metodologije te izvješća o prikupljenim podacima. U skladu sa zahtjevima Europske komisije, poveznice na objavljene metodologije i izvješća referenciraju se u službenim dokumentima (godišnja izvješća, nacionalni planovi rada) i služe Europskoj komisiji za evaluaciju provedbe države članice i ocjenu usklađenosti s pravilima Zajedničke ribarstvene politike.

# Poslovna potreba

U dijelu projekta koji se odnosi na nadogradnju stranica <https://flagmreza.hr/> i <https://podaci.ribarstvo.hr/>, poslovna potreba se odnosi prvenstveno na redizajn postojećih stranica, kako sadržajno tako i vizualno, a sukladno odredbama ranije spomenutih propisa koji se primjenjuju za programsko razdoblje 2021.-2027. godine.

Što se tiče održavanja, kako bi se osiguralo nesmetano funkcioniranje internetskih stranica <https://euribarstvo.hr/>, <https://podaci.ribarstvo.hr> te <https://flagmreza.hr/>, a time i ispunjavanja odgovornosti i obveza Uprave ribarstva Ministarstva poljoprivrede, šumarstva i ribarstva kao Upravljačkog tijela za Program za 2021.-2027. godine, Operativni program za 2014.-2020. godine te nadležnog tijela za provedbu Programa prikupljanja podataka, njihovo održavanje je neophodno kao preduvjet za navedenu funkcionalnost.

# Postojeće stanje

Sve komponente internet stranica <https://euribarstvo.hr/>, <https://flagmreza.hr/> i <https://podaci.ribarstvo.hr> su na informacijskoj infrastrukturi Centra dijeljenih usluga (CDU) na cPanelu. Komunikacija prema CDU se odvija preko Ministarstva.

# Opseg zadataka

Obveza ponuditelja je uspostaviti dvije instance sustava u Centru dijeljenih usluga (CDU) - testni i produkcijski. Sve promjene i radovi izvoditi će se na testnoj okolini, a tek nakon potvrde naručitelja, validirane promjene i nadogradnje sustava primijenit će se na produkcijskom sustavu.

Zadatak obuhvaća sljedeće:

* + - 1. **Nadogradnju, restrukturiranje i redizajn internetskih stranica** [**https://flagmreza.hr/**](https://flagmreza.hr/) **i** [**https://podaci.ribarstvo.hr**](https://podaci.ribarstvo.hr)**:**

Za internet stranicu<https://flagmreza.hr/>:

* redizajn sadržaja internetske stranice – redizajn naslovne stranice, redizajn (razmještaj) postojećih rubrika, dodavanje novih rubrika (novog sadržaja), uključujući i dodavanje osnovnih elemenata stranice na engleskom jeziku
* vizualni redizajn internetske stranice, uključujući usklađivanje internetske stranice sukladno Pravilima i uputama za provedbu mjera informiranja i promidžbe u programskog razdoblju 2021.-2027. godine te ažuriranje naziva i logotipa Ministarstva
* ažuriranje podataka o FLAG-ovima i ažuriranje karte Nacionalna mreža lokalnih akcijskih grupa u ribarstvu – dodavanje novih FLAG-ova/FLAG područja i ažuriranje postojećih FLAG-ova/FLAG područja
* arhiviranje i prikaz podataka o FLAG mreži iz prethodnog programskog razdoblja 2014.-2020. (npr. članstvo, dokumenti i slično) – potrebno uspostaviti vizualnu razliku između programskih razdoblja
* sukladno Zakonu o pristupačnosti mrežnih stranica i programskih rješenja za pokretne uređaje tijela javnog sektora („Narodne novine“, broj 17/19) sve mrežne stranice objavljene nakon 23. rujna 2018. godine trebaju minimalne funkcionalnosti digitalne pristupačnosti što obuhvaća prilagodbu slabovidnosti, prilagodbu disleksiji i prilagodbu veličine pisma.

Također, svi linkovi trebaju biti opisani alt-tagom kako bi se mogli čitati sa softverom za slabovidne na način da se ne napiše samo ulaz, nego npr. FLAG mreža ulaz.

U podnožju stranice potrebno je objaviti detaljnu, sveobuhvatnu i jasnu izjavu o pristupačnosti

* dizajn stranice treba zadovoljavati standard za kontrast definiran na linku: <https://www.w3.org/TR/WCAG22/#contrast-minimum>
* potrebno je uspostaviti backup baze podataka.

Za internet stranicu<https://podaci.ribarstvo.hr>:

* redizajn sadržaja internetske stranice – redizajn naslovne stranice (npr. dodavanje istaknutih tema i brzih poveznica), redizajn (razmještaj) postojećih rubrika, dodavanje novih rubrika (novog sadržaja)
* vizualni redizajn internetske stranice, uključujući usklađivanje internetske stranice sukladno Pravilima i uputama za provedbu mjera informiranja i promidžbe u programskog razdoblju 2021.-2027. godine te ažuriranje naziva i logotipa Ministarstva
* sukladno Zakonu o pristupačnosti mrežnih stranica i programskih rješenja za pokretne uređaje tijela javnog sektora („Narodne novine“, broj 17/19) sve mrežne stranice objavljene nakon 23.09.2018. trebaju minimalne funkcionalnosti digitalne pristupačnosti što obuhvaća prilagodbu slabovidnosti, prilagodbu disleksiji i prilagodbu veličine pisma.

Također, svi linkovi trebaju biti opisani alt-tagom kako bi se mogli čitati sa softverom za slabovidne na način da se ne napiše samo ulaz, nego npr. FLAG mreža ulaz.

U podnožju stranice potrebno je objaviti detaljnu, sveobuhvatnu i jasnu izjavu o pristupačnosti

* dizajn stranice treba zadovoljavati standard za kontrast definiran na linku: <https://www.w3.org/TR/WCAG22/#contrast-minimum>
* Potrebno je uspostaviti backup baze podataka.
	+ - 1. **Održavanje internetskih stranica** [**https://euribarstvo.hr/**](https://euribarstvo.hr/)**,** [**https://flagmreza.hr/**](https://flagmreza.hr/) **i** [**https://podaci.ribarstvo.hr**](https://podaci.ribarstvo.hr), s minimalno sljedećim uslugama za pojedinu stranicu:

Za internet stranicu<https://euribarstvo.hr/>:

* Ažuriranje CMS sustava (instalacija novih verzija)
* Ažuriranje sustava dijagrama za prikaz statusa provedbe  Operativnog programa (mapa i dijagrami)
* Preventivni pregled log datoteka, otklanjanje eventualnih grešaka u sustavu
* Korisnička podrška, periodično Google Analytics izvješće za domenu [euribarstvo.hr](http://euribarstvo.hr)
* Izrada pričuvnih kopija sadržaja i konfiguracije (backup), dnevne backup procedure
* Konfiguracija sigurnosnih postavki (zakup/obnova SSL certifikata)
* Konzultacije i manje promjene funkcionalnosti sustava prema zahtjevu Naručitelja (testiranje, implementacija i dokumentiranje novih funkcionalnosti).
* Nadzor nad sustavom i administracija CDU servera (upgrade/backup procedure)

Za internet stranicu<https://flagmreza.hr/>:

* Ažuriranje CMS sustava (instalacija novih verzija)
* Ažuriranje sustava za interaktivni prikaz mape FLAG-ova (svg karta)
* Preventivni pregled log datoteka, otklanjanje eventualnih grešaka u sustavu
* Korisnička podrška, periodično Google Analytics izvješće za domenu [flagmreza.hr](http://flagmreza.hr)
* Izrada pričuvnih kopija sadržaja i konfiguracije (backup), dnevne backup procedure
* Konfiguracija sigurnosnih postavki (zakup/obnova SSL certifikata)
* Konzultacije i manje promjene funkcionalnosti sustava prema zahtjevu Naručitelja (testiranje, implementacija i dokumentiranje novih funkcionalnosti).
* Nadzor nad sustavom i administracija CDU servera (upgrade/backup procedure)

Za internet stranicu <https://podaci.ribarstvo.hr>/:

* Ažuriranje CMS sustava (instalacija novih verzija)
* Ažuriranje sustava dijagrama za prikaz naprednih dijagrama (Chart.js i Highcharts)
* Preventivni pregled log datoteka, otklanjanje eventualnih grešaka u sustavu
* Korisnička podrška, periodično Google Analytics izvješće za domenu [podaci.ribarstvo.hr](http://podaci.ribarstvo.hr)
* Izrada pričuvnih kopija sadržaja i konfiguracije (backup), dnevne backup procedure
* Konfiguracija sigurnosnih postavki (zakup/obnova SSL certifikata)
* Konzultacije i manje promjene funkcionalnosti sustava prema zahtjevu Naručitelja (testiranje, implementacija i dokumentiranje novih funkcionalnosti).
* Nadzor nad sustavom i administracija CDU servera (upgrade/backup procedure)

Usluga održavanja za svaku internet stranicu obuhvaća održavanje u trajanju od 12 mjeseci.

# Upravljanje projektom

Nakon potpisivanja Ugovora i Izjave o povjerljivosti (NDA) održat će se inicijalni sastanak.

Na inicijalnom sastanku:

* Ponuditelj prezentira projektni plan aktivnosti predstavnicima Naručitelja,
* Ponuditelj i Naručitelj dogovaraju voditelje projekta i projektne timove,
	+ osim voditelja projekta, Naručitelj će imenovati i osobu za praćenje tehničke realizacije projekta,
	+ voditelji projekta obiju strana osnovni su kanal komunikacije te moraju biti uključeni u sve aktivnosti na projektu,
* Ponuditelj i Naručitelj dogovaraju dinamiku i ključne faze provedbe projekta koji su temelj za praćenje izvršavanja ugovora,
* Ponuditelj i Naručitelj dogovaraju dinamiku izvještavanja o statusu projekta,
* Ponuditelj i Naručitelj definiraju rizike i plan upravljanja rizicima.

Nakon provedenog testiranja te potvrde voditelja poslovnog procesa i voditelja tehničke implementacije Naručitelja da su sve stavke troškovnika ili cijelog projekta izvršene u cijelosti te implementirane na produkcijskom okruženju voditelji projekta Naručitelja i Ponuditelja potpisuju Primopredajni zapisnik. Primopredajni zapisnik temelj je za ispostavljanje računa. Nakon izvršenih svih stavki troškovnika potpisuje se Izjava o zatvaranju projekta te počinje teći jamstveni period.

# Obveze naručitelja

Naručitelj se obvezuje da će:

* osigurati voditelja projekta, osobu za praćenje tehničke realizacije projekta te projektni tim Naručitelja koji poznaju poslovne procese vezane uz provođenje projekta,
* osigurati infrastrukturu u okviru one s kojom raspolaže Naručitelj potrebnu za realizaciju projekta,
* omogućiti prihvat isporuka na vrijeme prema projektnom planu,
* eskalirati uočene rizike koji ugrožavaju provedbu projekta prema voditelju projekta Ponuditelja, bez odlaganja,
* izvršiti plaćanje temeljem ispostavljenog računa, a nakon testiranja, izvršene isporuke na produkcijsko okruženje i potpisivanja primopredajnog zapisnika u roku od 30 dana od zaprimanja računa u elektronički sustav za obradu računa.

# Obveze ponuditelja

Ponuditelj se obvezuje da će:

* osigurati stručne i materijalne preduvjete za izvršenje projekta,
* obveze preuzete ovim projektnim zadatkom obavljati po pravilima struke, vodeći se najvišim profesionalnim, etičkim i stručnim standardima,
* izvršiti sve ugovorene obveze u skladu s projektnim planom i u roku,
* osigurati voditelja projekta i projektni tim s odgovarajućim znanjima potrebnim za provedbu projekta,
* davati cjelovite i točne informacije i artikulirati potrebne pretpostavke na strani Naručitelja radi urednog izvršenja ugovornih obveza sukladno projektnom planu,
* eskalirati uočene rizike koji ugrožavaju provedbu projekta prema voditelju projekta Naručitelja, bez odlaganja.

# Standard isporuke

Zbog specifične prirode posla, aktivnosti definirane ovim projektnim zadatkom izvršavat će se na lokaciji Ponuditelja, a procesi zaprimanja podataka i kontrole kvalitete na strani Naručitelja.

Ako se izvršenje aktivnosti odvija na lokaciji Naručitelja, djelatnici Ponuditelja će o svom dolasku u prostorije Naručitelja, o učinjenom poslu i o odlasku obavijestiti ovlaštene predstavnike Naručitelja.

Ponuditelj će obavljati sve tražene aktivnosti sukladno zakonu struke.

Ponuditelj se obvezuje u svom radu primjenjivati načela u skladu s Općom uredbom o zaštiti osobnih podataka (Uredba (EU) 2016/679).

Ponuditelj se, prilikom realizacije, obavezuje voditi brigu o pristupu osoba s posebnim potrebama kako je definirano Zakonom o pristupačnosti mrežnih stranica i programskih rješenja za pokretne uređaje tijela javnog sektora (NN 17/2019).

Korisnici informacijskog sustava koji se ovim projektnim zadatkom isporučuje moraju moći raditi bez dodatnih zahtjeva na kupnju posebnih programskih licenci, instalacije dodatnih drivera, programa, alata ili zasebnim podešavanjima postavki u internet preglednicima. U slučaju kad mije moguće izvršiti projektni zadatak na drugi način, Ponuditelj u sklopu prijave na natječaj mora jasno iskazati resursne potrebe, npr. licence, hardverske zahtjeve, zahtjeve za dodatnom opremom i slično.

Ponuditelj će uspostaviti dva sustava; testni i produkcijski te definirati i dokumentirati postupke i procedure prilikom prelaska s jednog na drugi. Sve promjene i radovi izvoditi će se na testnoj okolini, a tek nakon potvrde naručitelja, validirane promjene i nadogradnje sustava primijenit će se na produkcijskom sustavu.

Za potrebe nadzora i sljedivosti, Ponuditelj mora osigurati da bude zabilježeno:

* svaki pristup sustavu i odjava sa sustava,
* svaki unos, brisanje ili promjena podataka,
* svako pokretanje i završetak obrade.

Zapisi moraju sadržavati informacije o tome tko je i kada napravio određenu aktivnost. Ovi zapisi bilježe se putem standardnih mehanizama operativnog sustava ili zapisuju u bazu podataka ili tekst datoteke na način da mogu biti dostupni i čitljivi vanjskim sustavima.

Za potrebe integracije podataka s ostalim sustavima, Ponuditelj će osigurati web servise/API-je uz upotrebu standardnih protokola i formata. Funkcionalnosti koje je potrebno napraviti opisane su u Opsegu zadatka. Za zaštitu i razmjene podataka koristit će se standardni sigurni protokoli i kriptografski ključevi za enkripciju podataka (TLS ili slično).

Ponuditelj mora osigurati mehanizme za izvoz i uvoz svih podataka u strukturiranom obliku.

Ponuditelj za potrebe backup-a i restore-a mora, ukoliko je potrebno, osigurati odgovarajuće agente za povezivanje na backup sustav Naručitelja. Ponuditelj mora definirati procedure za provođenje i testiranje backup-a i restore-a.

# Primopredaja sustava, dokumentacija i edukacija

**Primopredaja sustava** uključuje najmanje sljedeće:

* procedure za testiranje,
* postupke i procedure za prelazak s testnog sustava na produkcijski,
* Korisničku dokumentaciju,
* dokumentaciju za administratore/operatere sustava,
* procedure za provođenje i testiranje backup-a i restore-a.
* opis strukture baze podataka i proceduru za "data dump" baze u cijelosti i u strojno čitljivom formatu,
* specifikacije API-ja ukoliko postoje,
* administratorske pristupne podatke za testnu i produkcijsku okolinu za sve dijelove Sustava uključujući i bazu podataka s pravima na sve akcije nad sustavom i bazom podataka,
* Primopredajni zapisnici
* Izjava o zatvaranju projekta.

Ponuditelj je dužan, osim isporuke korisničke dokumentacije, prezentirati sustav korisnicima i administratorima sustava te ih **educirati** u mjeri koliko je potrebno da su u mogućnosti samostalno koristiti i administrirati sustav.

Naručitelj stječe trajno, neotuđivo i neisključivo pravo iskorištavanja implementiranog programskog rješenja za sve djelatnike, prostorno neograničeno na teritoriju Europske Unije.

Naručitelj samostalno određuje krajnje korisnike sustava, ali nema pravo prodaje ili ustupanja programskog rješenja trećim stranama, osim javnopravnim institucijama čiji je osnivač Republika Hrvatska, a prava i dužnosti osnivača obavlja ministarstvo nadležno za poljoprivredu te pravnim osobama s javnim ovlastima, a čiji je osnivač Republika Hrvatska. Ustupanje trećim stranama ne podrazumijeva uspostavu nove fizičke ili virtualne lokacije programskog rješenja kod trećih strana.

Podaci u bazama podataka ovog programskog rješenja vlasništvo su Naručitelja.

**U slučaju raskida** **ugovora** Ponuditelj je obavezan isporučiti podatke i sve elemente za njihovu interpretaciju u strukturiranom, strojno čitljivom (primjerice CSV, XLS, XML, JSON, HTML i sl. format) elektroničkom obliku.

Ponuditelj, nakon raskida ugovora i nakon potvrde Naručitelja o urednom preuzimanju i interpretaciji podataka, mora obrisati podatke sa svih medija na kojima su pohranjeni. To se odnosi na transakcijske baze podataka, pomoćne datoteke te na sigurnosne kopije kod Ponuditelja.

Sve odredbe navedene u ovom članku projektnog zadatka odnose se na sve eventualne podizvođače koji mogu biti angažirani u realizaciji projekta.

#  Poslovna tajna

Ponuditelj se obvezuje da će podatke tehničkog i poslovnog značaja do kojih ima pristup pri izvršavanju ovog projektnog zadatka čuvati kao poslovnu tajnu. U slučaju da je jedna od strana u projektu odredila za neke podatke viši stupanj tajnosti – primjenjivati će se zakonske odredbe predviđene za određeni stupanj tajnosti.

Obveza čuvanja tajne ostaje i nakon ispunjenja ovog projektnog zadatka, sukladno najvišim propisanim standardima, a u roku od dvije godine od dana isteka ovog projektnog zadatka. Ovaj projektni zadatak ne priječi strane u projektu da se dalje dodatno obvezuju u pogledu zaštite poslovne tajne. U slučaju sukoba između odredbi tih nadopuna i prvotnih odredbi ovog projektnog zadatka, primjenjivat će se odredbe tih nadopuna.

U slučaju izravnog ili neizravnog otkrivanja podataka tehničkog i poslovnog značaja od strane Ponuditelja projekta, Ponuditelj se obvezuje nadoknaditi Naručitelju svaku štetu koju Naručitelj može trpjeti kao rezultat neovlaštene uporabe ili otkrivanja spomenutih podataka ovog projektnog zadatka od strane Ponuditelja.